2020. gada 12. maijā Noteikumi Nr. 286

Rīgā (prot. Nr. 32 8. §)

**Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi" (Latvijas Vēstnesis, 2016, 180. nr.; 2017, 124., 159. nr.; 2018, 220. nr.; 2019, 211. nr.) šādus grozījumus:

1. Svītrot 2.20. apakšpunktu.

2. Izteikt 9. punktu šādā redakcijā:

"9. Pasākumam pieejamais kopējais attiecināmais publiskais finansējums:

9.1. šo noteikumu 16. punktā minētajos gadījumos ir 115 541 240 *euro*, tai skaitā Eiropas Reģionālās attīstības fonda finansējums – 98 210 055 *euro* un valsts budžeta līdzfinansējums – 17 331 185 *euro*;

9.2. šo noteikumu 18. un 18.1 punktā minētajos gadījumos ir 129 030 240 *euro*, tai skaitā Eiropas Reģionālās attīstības fonda finansējums – 111 699 055 *euro* un valsts budžeta līdzfinansējums – 17 331 185 *euro*."

3. Izteikt 16.3. un 16.4. apakšpunktu šādā redakcijā:

"16.3. Latvijas Biomedicīnas pētījumu un studiju centram – 3 100 037 *euro* (tai skaitā Eiropas Reģionālās attīstības fonda finansējums – 2 635 031 *euro* un valsts budžeta līdzfinansējums – 465 006 *euro*);

16.4. Latvijas Lauksaimniecības universitātei – 15 873 719 *euro* (tai skaitā Eiropas Reģionālās attīstības fonda finansējums – 13 492 662 *euro* un valsts budžeta līdzfinansējums – 2 381 057 *euro*), ja īsteno šo noteikumu 22.3. apakšpunktā minēto zinātnisko institūciju konsolidāciju ar sabiedrību ar ierobežotu atbildību "Latvijas Augu aizsardzības pētniecības centrs" un nodrošina šo noteikumu 20.8. apakšpunktā minēto nosacījumu izpildi;".

4. Izteikt 18.11. apakšpunktu šādā redakcijā:

"18.11. šo noteikumu 12.5. apakšpunktā minētā finansējuma saņēmēja projekta kopējās attiecināmās izmaksas ir ne mazāk kā 12 235 602 *euro*, ko veido publiskais finansējums 11 623 822 *euro* apmērā (tai skaitā Eiropas Reģionālās attīstības fonda finansējums – 10 186 027 *euro* un valsts budžeta līdz­finansējums – 1 437 795 *euro*) un zinātniskās institūcijas līdzfinansējums ne mazāk kā 611 780 *euro* apmērā;".

5. Aizstāt 20.10. apakšpunktā vārdus "*UseScience* sistēmā" ar vārdiem "Nacionālajā zinātniskās darbības informācijas sistēmā".

6. Papildināt noteikumus ar 47.1 punktu šādā redakcijā:

"47.1 Ja šo noteikumu 47. punktā minētajā gadījumā finansējuma saņēmējs ir pārkāpis Komisijas regulas Nr. 651/2014 nosacījumus, finansējuma saņēmējam ir pienākums atmaksāt sadarbības iestādei visu projekta ietvaros attiecīgajā gadā saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi."

7. Papildināt V nodaļu ar 55.1 punktu šādā redakcijā:

"55.1 Ja šo noteikumu 52. punktā minētajā gadījumā finansējuma saņēmējs ir pārkāpis Komisijas regulas Nr. 651/2014 nosacījumus, finansējuma saņēmējam ir pienākums atmaksāt sadarbības iestādei visu projekta ietvaros saņemto nelikumīgo publisko finansējumu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad publiskais finansējums tika izmaksāts finansējuma saņēmējam, līdz tā atgūšanas dienai, ievērojot Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi."

8. Izteikt 64.3. apakšpunktu šādā redakcijā:

"64.3. atbildīgā iestāde atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 26. panta 7. punktam izstrādā uzraudzības un atgūšanas mehānismu, lai nodrošinātu, ka tad, ja saimnieciskās darbības īpatsvars ir lielāks, nekā atbalsta piešķiršanas laikā prognozēts, netiek pārsniegta piemērojamā atbalsta intensitāte."

Ministru prezidents A. K. Kariņš

Izglītības un zinātnes ministre I. Šuplinska